Delhi Weather Forecast: दिल्ली-एनसीआर में उमस से मिल सकती है राहत, शाम तक बारिश की संभावना, जानें अपने राज्य का मौसम  
दिल्ली एनसीआर में बारिश के आसार
लोगों को मिल सकती है उमस से राहत
शुक्रवार सुबह 28 डिग्री सेल्सियस दर्ज किया गया तापमान
दिल्ली-एनसीआर (Delhi Rain) में शुक्रवार सुबह उमस के साथ न्यूनतम तापमान सामान्य से एक डिग्री अधिक 28 डिग्री सेल्सियस दर्ज किया गया. दिल्ली एनसीआर में शाम तक हल्की बारिश के भी आसार हैं. मौसम विभाग ने यहां हल्की बारिश और आसमान में आमतौर पर बादल छाए रहने का पूर्वानुमान लगाया है. दिल्ली एनसीआर (Delhi Weather) में आज अधिकतम तापमान 34 डिग्री सेल्सियस के आसपास रहने की संभावना है. भारतीय मौसम विभाग ने गुरुवार को चार महीने के बारिश के मौसम के दूसरे भाग के पूर्वानुमान में कहा कि मॉनसून अगस्त और सितंबर में सामान्य रहने की उम्मीद है. गणना के रूप में, दो महीने की समयावधि में बारिश कुल मिलाकर देशभर में दीर्घावधि औसत (एलपीए) की सौ प्रतिशत रहने की संभावना है जिसमें आठ प्रतिशत अधिक या कम की आदर्श गलती हो सकती है. अगस्त में बारिश एलपीए की 99 प्रतिशत रहने की संभावना है जिसमें नौ प्रतिशत अधिक या कम की गलती हो सकती है. विभाग ने कहा कि पूर्वानुमान कहता है कि दक्षिण पश्चिम मॉनसून सत्र के दूसरे भाग के दौरान देशभर में बारिश सामान्य (एलपीए का 94-106 प्रतिशत) रहने की संभावना है.